1. מהרש"א חידושי אגדות מסכת כתובות דף סח עמוד א   
   בואו ונחזיק טובה לרמאין כו' שנאמר וקרא עליך וגו'. פרש"י ועכשיו הרמאין גורמין לנו עכ"ל ובסתם עניים הרמאין גורמין שאין לנו חטא וקרא איירי בידוע שהוא עני ודו"ק:
2. פני יהושע מסכת כתובות דף סח עמוד א   
   דלענ"ד נראה דהא דקאמר היינו חוטאין בכל יום מסתמא לא איירי דמשום רמאין אין ליתן צדקה דהא קי"ל בפ' השותפין [ב"ב ט' ע"א] בודקין למזונות ואין בודקין לכסות, ואיכא למ"ד איפכא. אלא על כרחך דלענין ליתן די מחסורו איירי ר"א דהיינו חוטאין דכדבעי למיעבד לא עבדי.
3. תלמוד בבלי מסכת בבא בתרא דף ט עמוד א   
   ורב יהודה אמר: בודקין לכסות ואין בודקין למזונות; אי בעית אימא: סברא, ואי בעית אימא: קרא. אי בעית אימא סברא, האי קמצערא ליה והאי לא קמצערא ליה; אי בעית אימא קרא, הכא כתיב: הלא פרוס לרעב לחמך - פרוס לאלתר, וכדקרינן, והתם כתיב: כי תראה ערום וכסיתו - כשיראה לך. תניא כוותיה דרב יהודה: אמר כסוני - בודקין אחריו, פרנסוני - אין בודקין. תנן התם: אין פוחתין לעני העובר ממקום למקום מככר בפונדיון, מארבע סאין בסלע; לן - נותנין לו פרנסת לינה. מאי פרנסת לינה? אמר רב פפא: פוריא ובי סדיא. שבת - נותנין לו מזון שלש סעודות. תנא: אם היה מחזיר על הפתחים - אין נזקקין לו. ההוא עניא דהוה מחזיר על הפתחים דאתא לקמיה דרב פפא, לא מזדקיק ליה. א"ל רב סמא בריה דרב ייבא לרב פפא: אי מר לא מזדקיק ליה, אינש אחרינא לא מזדקיק ליה, לימות ליה? והא תניא: אם היה עני המחזיר על הפתחים - אין נזקקין לו! א"ל: אין נזקקין לו למתנה מרובה, אבל נזקקין לו למתנה מועטת.
4. תוספתא מסכת פאה (ליברמן) פרק ד הלכה ח   
   אין פוחתין לעני העובר ממקום למקום מככר בפונדיון מארבע סאין בסלע לן נותנין לו פרנסת לינה שמן וקטנית שבת נותנין לו מזון שלש סעודות שמן וקטנית דג וירק במה דברים אמורים בזמן שאין מכירין אותו אבל בזמן שמכירין אותו אף מכסין אותו היה מסביב על הפתחים אין נזקקין לו לכל דבר
5. רמב"ם הלכות מתנות עניים פרק ז הלכה ח   
   אין פוחתין לעני העובר ממקום למקום מככר אחד הנמכר בפונדיון כשהיו החטים ארבע סאין בסלע וכבר בארנו כל המדות, ואם לן נותנין לו מצע לישן עליו וכסת ליתן תחת מראשותיו, ושמן וקטנית, ואם שבת נותנין לו מזון שלש סעודות ושמן וקטנית ודג וירק, ואם היו מכירין אותו נותנין לו לפי כבודו.
6. קרית ספר הלכות מתנות עניים פרק ט   
   העמדת גבאי צדקה וסדר חילוקה הכל תיקון חכמים ז"ל דמן התורה צריך לתת לכל עני די מחסורו בזמן שצריך לו והם תקנו שיהא מוכן לשעת הצורך
7. בית יוסף יורה דעה סימן רנ   
   וכן נראה מדברי הרי"ף (ו:) והרא"ש דעל ההיא דאין פוחתין לעני העובר ממקום למקום מככר בפונדיון וכו' כתבו ואם היה עני המחזר על הפתחים אין נזקקין לו למתנה מרובה וכו' משמע דלככר בפונדיון וכו' קרי מתנה מרובה:
8. רש"י מסכת בבא בתרא דף ט עמוד א   
   אין נזקקין לו - לתת מעות מן הקופה אחרי שלמד לחזר על הפתחים דיו בכך.
9. בית הבחירה למאירי מסכת בבא בתרא דף ט עמוד א   
   והוא היה מחזר על הפתחים אין נזקקין למלא חסרונו ומ"מ נזקקים לו למתנה מועטת אף על פי שאין בה בכדי חייו שהרי מכיון שהוא מחזר על הפתחים פרוסותיו מצטרפות מכאן ומכאן לכדי חייו
10. תוספות מסכת בבא בתרא דף ט עמוד א   
    לא אזדקיק ליה - רב פפא גבאי היה ולא נתן לו מן הקופה כדתניא אין נותנין לו מן הקופה כיון שמחזר על הפתחים וא"ל רב סמא אי מר לא אזדקיק ליה לתת לו מן הקופה היינו כדי סעודה כ"ש שגם אחרים לא יתנו לו ומסיק הא דתניא אין נזקקין לו מן הקופה היינו כדי סעודה אבל דבר מועט יתנו לו.
11. רמב"ם הלכות מתנות עניים פרק ז הלכה ז  
    ועני המחזר על הפתחים אין נזקקין לו למתנה מרובה אבל נותנין לו מתנה מועטת, ואסור להחזיר את העני ששאל ריקם ואפילו אתה נותן לו גרוגרת אחת שנאמר אל ישוב דך נכלם.
12. שולחן ערוך יורה דעה הלכות צדקה סימן רמט סעיף ד   
    אם שאל לו העני ואין לו מה יתן לו, לא יגער בו ויגביה קולו עליו, אלא יפייסנו בדברים ויראה לבו הטוב שרצונו ליתן לו אלא שאין ידו משגת. הגה: ואסור להחזיר העני השואל ריקם, אפילו אין נותן לו רק גרוגרת אחת, שנאמר אל ישוב דך נכלם (תהילים עד, כא). (לשון הטור לקמן סי' ר"ן בשם הרמב"ם).
13. רדב"ז הלכות מתנות עניים פרק ז הלכה ז   
    ועני המחזר על הפתחים וכו'. הכי אמרינן פ"ק דבתרא ומפרשינן דאין נזקקין לו לתת מן הקופה למתנה מרובה אבל נזקקין לו מן הקופה למתנה מועטת וכ"ש שאין היחיד נזקק לו למתנה מרובה אבל למתנה מועטת נזקקין אפי' יחידים שאסור להחזיר עני השואל ריקם. ומה שכתב הטור בדעת רבינו אינו מחוור:
14. תלמוד בבלי מסכת בבא בתרא דף ט עמוד א   
    אמר רב אסי: לעולם אל ימנע אדם עצמו [מלתת] שלישית השקל בשנה, שנא': +נחמיה י'+ והעמדנו עלינו מצות לתת עלינו שלישית השקל בשנה לעבודת בית אלהינו.
15. ב"ח יורה דעה סימן רמט   
    ב ומ"ש לעולם לא ימנע וכו'. מימרא דרב אסי בפ"ק דבתרא (דף ט' א) מדכתיב (נחמיה י לג) והעמדנו עלינו מצות לתת עלינו שלישית השקל בשנה לעבודת בית אלהינו ולישנא דלעולם הכי פירושו אף על גב דהאי קרא גבי בית אלהינו כתיב דהיינו בדק הבית ועכשיו הבית חרב אפ"ה לעולם אף שלא בפני הבית אל ימנע וכו' והתוספות (שם ד"ה שנאמר) כתבו דצדקה ילפינן לה במכל שכן מבדק הבית אי נמי הכי קאמר לעולם אפילו דחיקא ליה שעתא והכי משמע מלשון הרמב"ם (פ"ז ה"ה) דכתב ולעולם לא ימנע וכו' וכל הנותן פחות מזה לא קיים מצוה ואפילו עני המתפרנס מן הצדקה וכו' עכ"ל:
16. ש"ך על שולחן ערוך יורה דעה הלכות צדקה סימן רמח סעיף א   
    אפילו עני המתפרנס מן הצדקה כו' - היינו כשיש לו פרנסתו בלאו הכי דאם לא כן אינו חייב ליתן צדקה כדלקמן סימן רנ"א ס"ג ומכל מקום מותר לו להתפרנס מן הצדקה אם אין לו קרן שיוכל להתפרנס מן הריוח כדלקמן סימן רנ"ג ס"ב: